**METODOLOGIE PRIVIND DERULAREA PROGRAMULUI INTEGRAT DE INFORMARE, CONSILIERE ȘI ORIENTARE PROFESIONALĂ**

**Proiect ID 139515**

**„Investiṭia în tineri, investiṭia în viitorul nostru”**

**Martie 2014**

CUPRINS

[Obiectivul general al proiectului 3](#_Toc384028503)

[Obiectivul metodologiei 4](#_Toc384028504)

[Grupul ţintă 5](#_Toc384028505)

[Obiectivele programului integrat de informare, consiliere şi orientare profesională 5](#_Toc384028506)

[Obiective specifice 6](#_Toc384028507)

[Perioada de desfăşurare 6](#_Toc384028508)

[Responsabilitățile partenerilor 6](#_Toc384028509)

[Etape procedurale 7](#_Toc384028510)

[I. Organizarea de sesiuni de informare/conștientizare a GT cu privire la oportunitățile oferite pe piața muncii, pentru integrarea lor activă pe piața muncii 8](#_Toc384028511)

[II. a. Desfășurarea interviurilor individuale și elaborarea a 2500 profiluri individuale de aptitudini și competențe 9](#_Toc384028512)

[II. b. Realizarea unui plan individual de acțiune pentru 2500 persoane din GT 9](#_Toc384028513)

[III. Organizarea de Ateliere colective de consiliere și orientare profesională 11](#_Toc384028514)

[Derularea activităților de informare, consiliere și orientare 12](#_Toc384028515)

[Personalul implicat în activitatea de informare și consiliere 14](#_Toc384028516)

# Obiectivul general al proiectului

Proiectul “Investiția în tineri, investiția în viitorul nostru” se derulează pe o perioadă de 18 luni, fiind implementat de către Ministerul Muncii, Familiei, Protecţiei Sociale ȘI PERSOANELOR VÂRSTNICE (MMFPSPV) în parteneriat cu:

* BPI MANAGEMENT CONSULTING ROMÂNIA, București (BPI)
* ASOCIAȚIA Asociația Profesională Neguvernamentală de Asistență Socială, Baia Mare (ASSOC)
* FUNDAȚIA ECOLOGICĂ GREEN, Iași (FEG)

Obiectivul general al proiectului „Investiția în tineri, investiția în viitorul nostru!” constă în creșterea capacității de ocupare a 2.500 de persoane cu vârste între 16 și 24 de ani – persoane inactive, aflate în căutarea unui loc de muncă, șomeri tineri și șomeri de lungă durată, persoane care au părăsit timpuriu școala, din regiunile Nord-Est, Nord-Vest, Centru și Vest, prin asigurarea accesului acestora la servicii integrate de informare, consiliere și orientare profesională, la formare profesională în meserii cerute pe piața muncii și programe de ucenicie și la activități de mediere a muncii, respectiv de consultanță și asistență concretă pentru inițierea de afaceri. Beneficiile pe termen lung ale proiectului vizează dezvoltarea resurselor umane cu dificultăți de integrare pe piața muncii prin integrarea/ reintegrarea lor durabilă, menținerea pe piața muncii a tinerilor prin creșterea capacității lor de angajare prin cursuri de calificare/ recalificare/ specializare/ perfecționare și integrare socio-profesională, precum și promovarea culturii antreprenoriale, consiliere pentru dezvoltare personală și profesională și promovarea unei atitudini pozitive față de formarea profesională continuă.

**Activitățile principale ale proiectului** sunt următoarele:

1. Înființarea și funcționarea unor Case Regionale ale Tinerilor Activi (CRTA), unde se vor desfășura activități de informare, consiliere, formare profesională, organizare de mese rotunde cu tineri, angajatori, reprezentanți ai societății civile, autorități publice locale etc.
2. Programe integrate de informare, consiliere și orientare profesională pentru 2.500 de tineri: 100 de sesiuni de informare, realizarea de profiluri și planuri individuale de acțiune, 100 de ateliere colective de consiliere și orientare profesională etc.
3. Conceperea și derularea programelor de formare profesională pentru 2.000 de tineri: cursuri de calificare nivelul 1 – 1.000 de persoane, cursuri de calificare nivelul 2 – 800 de persoane, ucenicie – 200 de persoane; acordarea de subvenții pentru urmarea cursurilor.
4. Derularea unui program de consultanță și asistență pentru începerea unei activități independente pentru 500 de tineri.
5. Servicii de prospectare, mediere și plasare a forței de muncă: analiza cerințelor de forță de muncă, prospectare și mediere pentru 2.400 de persoane.
6. Promovare, motivarea și activarea grupului țintă: realizarea de materiale informative și promoționale, organizarea unor caravane centrate pe ocuparea forței de muncă, derularea unei campanii media pentru promovarea oportunităților oferite de proiect și pentru popularizarea conceptului de ”garanții pentru tineri” și organizarea conferințelor de lansare și de încheiere a proiectului.

Din punct de vedere al cadrului legislativ și instituțional, proiectul „Investiția în tineri, investiția în viitorul nostru!” se desfășoară ca urmare a adoptării de către Guvernul României a Memorandumului privind implementarea unei scheme-pilot de tip „Garanţii pentru tineri”, în vederea îmbunătăţirii accesului acestora pe piaţa muncii. Potrivit acestui act, conceptul de „garanţie pentru tineri” se referă la situaţia în care tinerilor li se asigură, în termen de patru luni de la intrarea în şomaj sau de la momentul în care nu mai participă la o formă de învăţământ formal, o ofertă de bună calitate pentru ocuparea unui loc de muncă, pentru continuarea educaţiei, intrarea în ucenicie sau pentru efectuarea unui stagiu. Schemele de „Garanţii pentru tineri” vizează prevenirea abandonării timpurii a şcolii, creşterea şanselor de obţinere a unui loc de muncă şi eliminarea barierelor practice din calea obţinerii unui loc de muncă.

Ca atare, proiectul reprezintă o schemă-pilot, a cărei implementare va permite și identificarea unui set eficient de măsuri, adaptat specificului naţional, pe baza căruia se va proiecta schema de garanţii pentru tineri 2014-2020. Acest fapt implică necesitatea unei abordări flexibile a activităților, inclusiv din perspectiva comunicării către publicul țintă specific, publicul general și cel instituțional.

# Obiectivul metodologiei

Prezenta metodologie urmăreşte derularea programului integrat de informare, consiliere și orientare profesională, conform cererii de finanţare a proiectului.

Activitățile desfășurate în cadrul proiectului „Investiția în tineri, investiția în viitorul nostru!” se adresează unui număr de 2.500 tineri fără loc de muncă, cu vârsta cuprinsă între 16 și 24 de ani, la care se poate adăuga o rezervă de 10%, pentru cazurile în care participanţii se retrag pe parcursul proiectului, în cazuri neprevăzute în care există absenteism motivat sau nemotivat sau în caz de eliminare a participantului din proiect.

# Grupul ţintă

Grupul țintă specific al proiectului este reprezentat de 2.500 de persoane cu vârsta între 16 și 24 de ani – persoane inactive, aflate în căutarea unui loc de muncă, șomeri tineri și șomeri de lungă durată, persoane care au părăsit timpuriu școala, din regiunile Nord-Est, Nord-Vest, Centru și Vest.

Descrierea detaliată a grupului țintă care va fi implicat în activitățile proiectului: 50 de persoane care au părăsit timpuriu școala, 600 de persoane aflate în căutarea unui loc de muncă, 175 de persoane inactive, 1.000 de șomeri tineri și 675 de șomeri de lungă durată tineri.

|  |  |  |
| --- | --- | --- |
| **ID** | **Grup ţintă** | **Valoare** |
| 62 | Persoane care au părăsit timpuriu şcoala | 50 |
| 75 | Persoane în căutarea unui loc de muncă | 600 |
| 76 | Persoane inactive | 175 |
| 125 | Şomeri tineri | 1000 |
| 158 | Șomeri de lungă durată tineri | 675 |

# Obiectivele programului integrat de informare, consiliere şi orientare profesională

Obiectivul major al programului integrat de informare, consiliere și orientare profesională îl reprezintă îmbunătățirea capacității și competitivității forței de muncă prin instruirea unui număr de 2500 de tineri în vederea dobândirii de aptitudini și competențe profesionale care să le asigure șanse reale și oportunități sporite pentru participarea la o piață a muncii modernă, flexibilă și tehnologizată.

Obiectivele programului integrat de informare, consiliere și orientare profesională se aliniază prevederilor din art.58 din Legea nr.76/2002 coroborat cu art.5 (2) din Legea 166/2002. Programul de informare, consiliere și orientare profesională se va constitui într-un ansamblu de servicii oferite membrilor grupului țintă, în mod gratuit:

* Furnizarea de informații privind piața muncii și evoluția ocupațiilor;
* Evaluarea și autoevaluarea personalității în vederea orientării profesionale;
* Dezvoltarea abilității și a încrederii în sine a persoanelor aflate în căutarea unui loc de muncă în vederea luării de decizii privind propria carieră;
* Însușirea de metode și tehnici de căutare a unui loc de muncă.

## Obiective specifice

Activitatea de consiliere şi orientare profesională permite experṭilor să cartografieze competenṭele existente în cadrul GT şi astfel, să identifice nevoile reale de formare profesională, în acord şi cu profilul bazinului ocupaṭional respectiv, dar și cu rezultatul activității de identificare a nevoilor de formare care se va derula în proiect. În cadrul programului integrat, sub aspectul activităṭii de informare, consiliere şi orientare, toṭi cei 2500 membri GT vor beneficia de efectuarea unui profil individual de aptitudini şi competente. Informațiile cuprinse în acest profil vor fi integrate în baza de date GT. Această bază de date va cuprinde şi planul individualizat de acṭiune. Toate informaṭiile ce ṭin de profilul personal al tânărului vor fi apoi disponibile pentru uz personal pe platforma online de ocupare. Platforma online va cuprinde un set complet de informaṭii privind piaṭa muncii, locurile de muncă disponibile, cursuri de FPC, oportunităṭi de afacere, etc. În final, planul de acṭiune individualizat va direcṭiona GT către programe de calificare/recalificare vizând re/intrarea lor pe piaṭa muncii, ucenicie, respectiv către programul de consultanṭă şi asistenṭă pentru iniṭierea unei afaceri.

# Perioada de desfăşurare

Perioada propusă pentru derularea activităților din cadrul programului integrat de informare, consiliere și orientare este decembrie 2013 – februarie 2015.

#

# Responsabilitățile partenerilor

În ceea ce privește procesul de identificare și selecție a grupului țintă, partenerii implicați în proiect au responsabilități distincte, definite de aria geografică de care se ocupă în cadrul proiectului, după cum urmează:

|  |  |  |  |  |
| --- | --- | --- | --- | --- |
| **Partener** | **Regiunea** | **Județele** | **Nr. persoane GT care beneficiază de informare, consiliere, orientare** | **Distribuția orientativă a grupului țintă pe categorii** |
| BPI | Centru | Alba Braşov Covasna Harghita Mureş Sibiu | 625 | Persoane care au părăsit timpuriu școala – 12Persoane în căutarea unui loc de muncă 150Persoane inactive – 44Șomeri tineri – 250Șomeri tineri de lungă durată - 169 |
| ASSOC | Nord-Vest | Bihor Bistriţa-Năsăud Cluj Maramureş Satu Mare Sălaj | 1250 | Persoane care au părăsit timpuriu școala – 25Persoane în căutarea unui loc de muncă 300Persoane inactive – 88Șomeri tineri – 500Șomeri tineri de lungă durată - 337 |
| Vest | Arad Timiş Caraş-Severin Hunedoara |
| FEG | Nord-Est | Bacău Botoşani Iaşi Neamţ Suceava Vaslui | 625 | Persoane care au părăsit timpuriu școala – 13Persoane în căutarea unui loc de muncă 150Persoane inactive – 43Șomeri tineri – 250Șomeri tineri de lungă durată - 169 |

Fiecare partener va fi responsabil de parcugerea tuturor etapelor procedurale descrise în continuare, în regiunea care intră în responsabilitățile sale.

# Etape procedurale

Programul integrat de informare, consiliere și orientare va presupune desfășurarea unor serii de interviuri și întâlniri, cu obiective și rezultate diferite, după cum urmează:

* Interviuri individuale cu membrii grupului țintă:

a. Interviu individual care are ca scop realizarea a 2500 de profiluri individuale de aptitudini și competențe.

b. Interviu individual în urma căruia se va întocmi un plan individual de acțiune pentru fiecare membru al grupului țintă.

* Sesiuni de informare /conştientizare cu privire la oportunitățile oferite de piața muncii. Sesiunile de informare și conștientizare vor avea durata de 1 zi și vor fi organizate pentru un număr de 2500 de persoane din cele 22 judeţe, câte 100 sesiuni de informare a câte 25 participanṭi.
* Ateliere colective de consiliere și orientare profesională. Atelierele colective de consiliere şi orientare profesională vor avea durata de 1 zi şi vor fi organizate pentru un număr de 2500 de persoane din cele 22 judeţe, câte 100 Atelierele colective de consiliere şi orientare profesională a cate 25 participanṭi.

Aceste interviuri și întâlniri nu se vor desfășura neapărat în această ordine pentru fiecare membru al grupului țintă.

## I. Organizarea de sesiuni de informare/conștientizare a GT cu privire la oportunitățile oferite pe piața muncii, pentru integrarea lor activă pe piața muncii

Sesiunile de informare și conștientizare a grupului țintă au scopul de a aduce persoanele participante mai aproape de realitățile pieței muncii, oferindu-le o șansă în plus în activitatea de identificare a unui loc de muncă.

Sesiunile de informare vor avea durata de 1 zi și se vor organiza în fiecare dintre cele 4 regiuni incluse în activitățile proiectului.

Pentru îndeplinirea obiectivului de creștere a gradului de conștientizare al participanților cu privire la oportunitățile oferite de piața muncii se vor organiza în total 100 de sesiuni de formare cu 25 de participanți fiecare.

În cadrul sesiunilor de informare și conștientizare a grupului țintă cu privire la oportunitățile oferite de piața muncii se vor urmări aceste aspecte:

* Prezentarea situației economice a județului și a regiunii de dezvoltare din care face parte, precum și a situației economice la nivel național;
* Prezentarea situației curente a pieței muncii din județ: puncte tari și puncte slabe;
* Prezentarea meseriilor căutate în piața muncii;
* Prezentarea companiilor cu potențial ridicat de angajare din județ și a eventualelor investiții noi;
* Prezentarea surselor de informare cu privire la piața muncii;
* Oferirea de broșuri și materiale informative cu privire la piața muncii[[1]](#footnote-1).

O agendă provizorie a sesiunii de informare și conștientizare este prezentată în Anexa nr. 1 la prezenta Metodologie.

## II. a. Desfășurarea interviurilor individuale și elaborarea a 2500 profiluri individuale de aptitudini și competențe

În cadrul programului integrat, sub aspectul activităṭii de informare, consiliere şi orientare, în urma unui interviu individual, toṭi cei 2500 membri ai grupului țintă vor beneficia de efectuarea unui profil individual de aptitudini şi competente.

Durata estimată a interviului este de 45-60 minute. Acesta va avea loc la sediul CRTA sau într-o locație cât mai accesibilă membrului grupului țintă, adecvată pentru o astfel de activitate. Interviul va avea loc între membrul grupului țintă și expertul informare și consiliere.

Profilul individual va cuprinde informații relevante despre traseul educațional și profesional al fiecărei persoane, despre aptitudini și competențe, puncte tari și puncte forte în raport cu piața muncii. Profilul individual de aptitudini și competențe va fi elaborat bazându-se atât pe observațiile experților consiliere și orientare, cât și pe evaluarea personală pe care o va realiza fiecare participant.

Informațiile cuprinse în acest profil vor fi integrate în baza de date a membrilor GT. Toate informaṭiile ce ṭin de profilul personal al tânărului vor fi apoi disponibile pentru uz personal pe platforma online de ocupare. Platforma online va cuprinde un set complet de informaṭii privind piaṭa muncii, locurile de muncă disponibile, cursuri de FPC, oportunităṭi de afacere, etc.

 Modelul *Profilului individual de aptitudini și* *competențe* se regăsește în Anexa nr. 2B la prezenta metodologie.

## II. b. Realizarea unui plan individual de acțiune pentru 2500 persoane din GT

Experții informare și consiliere vor realiza în cadrul întâlnirilor individuale cu persoanele din grupul țintă, pe lângă profilul individual de aptitudini și competențe, un plan individual de acțiune care va cuprinde informații relevante despre acțiunile pe care fiecare persoană trebuie să le realizeze pentru a trece de la statutul de NEET (not in education, employment or training – tineri care nu sunt implicați în nicio formă de educație sau formare și nici pe piața muncii) la statutul de angajat sau de antreprenor.

Planul individual de acțiune este un instrument utilizat de către experții informare și consiliere în activitatea de sprijinire a membrilor grupului țintă în stabilirea și atingerea de obiective profesionale.

Obiectivul principal al planului individual de acțiune este de a identifica scopurile şi obiectivele pe termen scurt, respectiv pe cele pe termen lung (pe plan profesional), precum și pașii de urmat pentru a atinge aceste scopuri, într-un cadru temporal bine determinat.

Pentru elaborarea planului individual de acțiune este necesar ca, împreună cu expertul informare și consiliere, participantul să parcurgă câteva faze.

*Faza1. Evaluarea competențelor și abilităților personale*

* Care sunt pasiunile și interesele persoanei consiliate?
* Care îi sunt valorile, aptitudinile și competențele, punctele tari și punctele forte?
* În ce domenii de activitate crede că ar putea fi performant?
* Care sunt meseriile, posturile care îl interesează?
* În ce domenii de activitate nu se vede derulând o activitate?

*Faza 2. Evaluarea impactului în piața muncii*

* Pentru meseriile de interes, care sunt competențele și abilitățile necesare?
* Există cerere pe piața muncii pentru meseriile de interes?
* Care sunt previziunile pe termen mediu / lung pentru meseriile de interes?
* Se aliniază piața muncii cu opțiunile participantului?

*Faza 3. Stabilirea obiectivelor profesionale*

* Care sunt opțiunile profesionale cele mai potrivite în raport cu nivelul competențelor și abilităților si cu realitățile pieței muncii?
* Care sunt alternativele considerate acceptabile?

*Faza 4. Identificarea punctelor slabe*

* Ce competențe, abilități trebuie să obțină pentru a îndeplini obiectivele profesionale asumate?
* Care sunt modalitățile de îmbunătățire a profilului profesional?
* Care sunt piedicile sau riscurile?

*Faza 5. Elaborarea Planului individual de acțiune*

Modelul *Planului individual de acțiune* se regăsește în Anexa nr. 3 la prezenta metodologie.

Aceste 2 etape – interviul individual și elaborarea planului individual de acțiune sunt descrire în tabelul de mai jos, care detaliază obiectivele și instrumentele utilizate pentru fiecare dintre acestea:

|  |
| --- |
| **Intâlniri individuale** |
| **Interviu individual 1** | Scop | Întocmire Profil individual de aptitudini și competențe |
| Descriere activități | Obținere informații relevante despre traseul educațional și profesional al fiecărei persoane, despre aptitudini și competențe, puncte tari și puncte forte în raport cu piața muncii |
| Instrumente utilizate | Chestionar interese (Anexa 2A) |
| Livrabil | Profil individual de aptitudini și competențe (Anexa 2B)Curriculum Vitae |
| **Întâlnire individuală 2** | Scop | Întocmire Plan individual de acțiune |
| Descriere activități | Stabilirea de obiective pe care persoana consiliată trebuie să le îndeplinească pentru a trece de la statutul de NEET la statutul de angajat sau de antreprenor |
| Instrumente utilizate | Chestionar interese (Anexa 2A) |
| Livrabil | Plan individual de acțiune |
| **Alte întâlniri individuale (în cazul în care este nevoie)** | Actualizare date | Se vor organiza ori de câte ori este nevoie pentru actualizarea informațiilor din Profilul individual de aptitudini și competențe și din Planul individual de acțiune |

## III. Organizarea de Ateliere colective de consiliere și orientare profesională

Atelierele colective de consiliere și informare au ca scop instruirea unui număr de 2500 de tineri în vederea dobândirii de aptitudini și competențe în căutarea unui loc de muncă, aptitudini care să le asigure șanse reale și oportunități sporite pentru participarea la o piață a muncii modernă, flexibilă și tehnologizată.

Atelierele colective de consiliere și informare vor avea durata de 1 zi și se vor organiza în fiecare dintre cele 4 regiuni incluse în activitățile proiectului.

Pentru îndeplinirea obiectivului de creștere a nivelului de pregătire a participanților în activități de căutare a unui loc de muncă, se vor organiza în total 100 de sesiuni de formare cu 25 de participanți fiecare.

În cadrul atelierelor colective de consiliere și orientare se vor urmări aceste aspecte:

* Prezentarea tehnicilor de căutare activă a unui loc de muncă;
* Prezentarea surselor informații privind locurile de muncă;
* Prezentarea instrumentelor utilizate în căutarea unui loc de muncă (Curriculum Vitae, Scrisoare de intenție etc.);
* Oferirea de informații privind participarea la interviu și organizarea de jocuri de rol pe această temă;
* Oferirea de informații de interes privind drepturile și obligațiile angajatului și alte prevederi ale legislației muncii.

O agendă provizorie a atelierelor colective de consiliere și informare este prezentată în Anexa nr. 4 la prezenta Metodologie.

# Derularea activităților de informare, consiliere și orientare

Programul integrat de consiliere, informare și orientare va realiza o abordare globală a fiecărui membru al grupului țintă sub toate aspectele vieții sale personale, profesionale și sociale, în scopul sprijinirii acestuia pentru dezvoltarea carierei personale prin luarea unor decizii potrivite pentru sine în sfera educației, muncii și vieții comunitare.

Prin programul integrat de consiliere, informare și orientare, membrii grupului țintă vor fi sprijiniți în:

* Cunoașterea mai deplină a aptitudinilor personale, abilităților, deprinderilor sau cunoștințelor;
* Găsirea filierei de educație și formare profesională în consens cu proiectele și resursele lor cu privire la carieră;
* Identificarea alternativelor acupaționale complementare structurii lor de interese, aptitudini și caracteristice personale;
* Conturarea pozitivă și realistă a imaginii de sine;
* Maturizarea decizională și a autonomiei în planificarea dezvoltării carierei;
* Compensarea lipsei de informații, a informațiilor incomplete sau eronate și atenuarea stereotipurilor cu privire la piața muncii;
* Identificarea surselor de insatisfacție profesională, a incompatibilitățilot sau a dificultății în asumarea anumitor roluri.

Activitățile de consiliere, informare și orientare se vor realiza în cadrul unor întâlniri individuale și a unor întâlniri de grup.

La finalul întâlnirilor de consiliere, experții informare și consiliere vor completa Fișa de consiliere, pe care participantul la întâlnire o va semna. Modelul Fișei de consiliere se găsește în Anexa nr.5 la prezenta metodologie.

În tabelul de mai jos se detaliază obiectivele și instrumentele utilizate pentru întâlnirile de consiliere:

|  |
| --- |
| **Consiliere**  |
| **Întâlnire de grup 1** | Scop | Informare cu privire la piața muncii |
| Descriere activități | Organizarea unor sesiuni de informare și conștientizare a grupului țintă cu scopul de a aduce persoanele participante mai aproape de realitățile pieței muncii, oferindu-le o șansă în plus în activitatea de identificare a unui loc de muncă |
| Instrumente utilizate | Prezentare PowerPoint, Broșuri, Materiale informative |
| Livrabil | Listă prezență sesiune de informareChestionar de feedback |
| **Întâlnire de grup 2** | Scop | Formare cu privire la căutarea unui loc de muncă |
| Descriere activități | Organizarea de ateliere de consiliere și orientare având ca scop dobândirea de aptitudini și competențe în căutarea unui loc de muncă care să asigure participanților șanse reale și oportunități sporite pentru participarea la o piață a muncii modernă, flexibilă și tehnologizată |
| Instrumente utilizate | Prezentare PowerPoint, Broșuri, Materiale informative |
| Livrabil | Listă prezență sesiune de consiliere.Chestionar de feedback |

La finalul întâlnirilor colective, participanții vor semna Listele de prezență și vor completa un Chestionar de feedback – Anexele nr.6 si nr.7 la prezenta metodologie.

Pentru fiecare participant la programul integrat de consiliere, informare și orientare se va întocmi un dosar de consiliere care va cuprinde următoarele documente:

1. Foaie de început pentru dosar (va cuprinde informațiile : Nume, Prenume, CNP, Denumire CRTA, nume expert informare și consiliere)

2. Opis

3. Documente de înscriere la program conform Metodologiei de selecție a grupului țintă

4. Fișa de consiliere

5. Profil individual de aptitudini și competențe

6. Chestionar de interese

7. Curriculum Vitae

8. Plan individual de acțiune

9. Chestionar de feedback sesiuni colective

# Personalul implicat în activitatea de informare și consiliere

Experții implicați în activitatea de informare și consiliere vor fi în principal experții informare și consiliere și experții grup țintă, dar și experții parteneriat local ocupare, experții platformă de ocupare coordonatorii de centre și coordonatorii tehnici de la nivelul fiecărui partener. Experții informare și consiliere vor fi în principal responsabili cu privire la întocmirea raportărilor periodice pentru această activitate.

1. Materialele informative și publicitare realizate în cadrul proiectului vor fi puse la dispoziția partenerilor împreună cu o listă distribuție care va indica tipurile de materiale distribuite în cadrul fiecărei activități a proiectului. [↑](#footnote-ref-1)